recursal/SuperWikiNEXT-32B huggingface dataset:
***Campana Serenade***, հին ժամանակների ամերիկյան երաժշտական ռադիոծրագիր, որը NBC-ին հեռարձակել է 1942 թվականի հոկտեմբերի 10-ից մինչև 1943 թվականի ապրիլի 10-ը, CBS-ը՝ 1943 թվականի սեպտեմբերի 4-ից մինչև 1944 թվականի փետրվարի 16-ը։ Այդ երկու հեռարձակողների պարագայում էլ գլխավոր դերակատարությունը վստահվել է Դիկ Փաուելին։ 1942-1943 թվականներին ռադիոծրագրում հանդես են եկել նաև *Music Maids*-ը՝ Մաթթի Մելնեքի հետ և նրա նվագախումբը, իսկ 1943-1944 թվականների ռադիոծրագրում՝ երգիչ Մարթա Թիլտոն-ը և Լուդ Գլուսկինն ու նրա նվագախումբը։ Երաժշտական համարները հայտարարողը եղել է Հենրի Չարլզը։

Կալիֆոռնիայում՝ Լոս Անջելեսի *KNX* առևտրային ռադիոկայանում սկզբնավորված ռադիոծրագիրը հովանավորվել է կոսմետիկա արտադրող *Campana* ընկերության կողմից։

*Broadcasting* առևտրային հրատարակության զեկույցի համաձայն՝ ռադիոծրագրի հեռարձակման գործում տեղ գտած դադարների պատճառը եղել է գլիցերինի դեֆիցիտը։

*Campana Serenade* ռադիոծրագրում կարևոր տեղ է զբաղեցրել պատերազմի թեման։

Ծանոթագրություններ
------------------

1. 1 2  Dunning John (1998)։ *On the Air: The Encyclopedia of Old-Time Radio* (Revised ed.)։ New York, NY: Oxford University Press։ էջ 133։ ISBN 978-0-19-507678-3։ Վերցված է 2019-09-07։ «Campana Serenade, popular music.»  `|url-access=` պարամետրը գոյություն չունի (օգնություն)
2. ↑  «Martha Tilton and Lud Gluskin Join Campana Serenade»։ *Harrisburg Telegraph* (Pennsylvania, Harrisburg)։ September 4, 1943։ էջ 15։ Վերցված է February 8, 2017 – via Newspapers.com  հրապարակում բաց հնարավորություն
3. ↑  Terrace, Vincent (1999). *Radio Programs, 1924-1984: A Catalog of More Than 1800 Shows*. McFarland & Company, Inc. 978-0-7864-4513-4. p. 60.
4. ↑  *CBS Program Book*։ New York, N.Y.: The Columbia Broadcasting System։ February 1, 1944։ Վերցված է 8 February 2017
5. ↑  «Campana Resumes»։ *Broadcasting*։ September 6, 1943։ էջ 18։ Վերցված է 8 February 2017

Արտաքին հղումներ
----------------

* Episode of *Campana Serenade* from the Internet Archive
**Capitol Records**, ամերիկյան *Universal Music Group*-ին պատկանող ձայնագրման լեյբլ։ Այն ստեղծվել է ԱՄՆ-ում, 1942 թվականին, որպես *West Coast* ձայնագրման ընկերության առաջին լեյբլ` Ջոնի Մերքերի, Բադդի Դիզլևայի և Գլեն Ուոլեքսի կողմից։ 1955 թվականին այն սեփականաշնորհվել է *EMI* ձայնագրման լեյբլի կողմից։ Հետագայում, 2012 թվականին *EMI* ընկերությունը սեփականաշնորհվել է *Universal Music Group* ընկերության կողմից։ Մեկ տարի անց ընկերությունը միանում է *Capitol*-ին, և *Capitol Music Group* ընկերությունը դառնում է *Universal Music Group* ընկերության մի մասը։ *Capitol Records* ձայնագրման լեյբլի աշխատասենյակը գտնվում է Հոլիվուդում։ Այն ճանաչված է որպես Կալիֆոռնիայի խորհրդանիշ։

Լեյբլի հետ համատեղ համագործակցում են արտիստներ, ինչպիսիք են Փոլ ՄաքՔարթնին, Մերի Ջեյ Բլայջը, Քեթի Փերրին, *Avenged Sevenfold*-ը, *5 Seconds of Summer*-ը, Թորի Քելլին, Սեմ Սմիթը, Թրոյ Սիվանը և այլն։

Պատմություն
-----------

### 1940-ականներ

*Capitol Records*-ը հիմնադրվել է 1942 թվականին երգահան Ջոննի Մերքերի, պրոդյուսեր Բադդի ԴեՍիլվայի, ով նաև ֆինանսական օգնություն էր տրամադրում երգի հեղինակին և Գլեն Ուոլեքսի հետ համատեղ. վերջինս *Wallichs Music City* ընկերության հիմնադիրն էր։ Ձայնագրման լեյբլ բացելու գաղափարը Մերքերինն էր, որը ծագել էր Հարոլդ Արլենի և Բոբբի Շերվուդի հետ գոլֆ խաղալու ժամանակ։ 1941 թվականից սկսած Մերքերը սկսում է զբաղվել երգահանությամբ, որը մեծ հաջողություններ է բերում նրան։ Ապա Մերքերը Ուոլեքսին ներկայացնում է գաղափարը, երբ վերջինս այցելել էր նրա ձայնագրման ստուդիա։ Ուոլեքսը համաձայնվում է համագործակցել Մերքերի հետ։ 1942 թվականի փետրվարի 2-ին Մերքերը և Ուոլեքսը հանդիպում են ԴեՍիլվայի հետ Հոլիվուդի ռեստորաններից մեկում և միասին քննարկում են *Paramount Pictures* ընկերությունից ներդրում ստանալու հարցը։ Չնայած ԴեՍիլվան մերժում է նրանց, սակայն նա ֆինանսավորում է նրանց ընկերությանը մոտ 15,000 դոլլարով։ 1942 թվականի մարտի 27-ին նրանց համագործակցության արդյունքում ստեղծվում է *Liberty Records*-ը, որը հետագայում պաշտոնապես անվանափոխվում է *Capitol Records*-ի (1942 թվական)։ Իսկ 1942 թվականի ապրիլից ձայնագրման լեյբլն արդեն սկսել էր համագործակցել հայտնի արվեստագետների հետ։

Ծանոթագրություններ
------------------

1. ↑  Christopher Hawthorne (May 29, 2011)։ «Critic's Notebook: Hollywood landmark at a crossroads»։ *Los Angeles Times*։ Վերցված է April 18, 2013
2. ↑  «Capitol Records - Artists»։ *capitolrecords.com*։ Վերցված է July 26, 2017
3. ↑  Gilliland John (1994)։ *Pop Chronicles the 40s: The Lively Story of Pop Music in the 40s* (audiobook)։ ISBN 978-1-55935-147-8։ OCLC 31611854  Tape 1, side B.
4. ↑  markhn (April 18, 2013)։ «HAPPY BIRTHDAYS!»։ *popculturefanboy*։ Google, Inc։ Վերցված է April 18, 2013

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Թեմատիկ կայքեր | Discogs · Internet Broadway Database |
|  |
| Բառարաններ և հանրագիտարաններ | Բրիտանիկա |
|  |
| Չափորոշչային վերահսկողություն | NLA: 40580117 |

 |
**Արթուր Տերունյան** (ի ծնե՝ **Ավետիս Պողոս Տերունյան**, ապրիլի 9, 1909(1909-04-09), Ալեքսանդրուպոլիս, Ադրիանապոլիսի վիլայեթ, Օսմանյան կայսրություն - ապրիլի 23, 1991(1991-04-23), Նյու Յորք, Նյու Յորք, ԱՄՆ), ամերիկահայ լրագրող և գրող։ Գրել է **Ջոն Ռոյ Քարլսոն**՝ ինչպես նաև բազմաթիվ այլ ծածկանունների տակ։ Նրա հոդվածները լույս էին տեսնում «Արմինիըն Միրըր-Սփեքթեյթըր» շաբաթաթերթում և «Ֆորչըն» պարբերականում։ Առավել հայտնի է իր հեղինակած «Under Cover» գրքով (1943 թ․)։

Կենսագրություն
--------------

Ավետիս Պողոս Տերունյանը ծնվել է Օսմանյան կայսրության Էդիրնեի նահանգի Դեդեաղաչ գյուղում (այժմ՝ Ալեքսանդրուպոլիս, Հունաստան)։ Բալկանյան պատերազմների և Առաջին աշխարհամարտի քաոսային տարիներին Տերունյանները մի քանի անգամ տեղափոխվել են, ապրել են Թուրքիայում և Սոֆիայում, ապա 1926 թվականին արտագաղթել են Միացյալ Նահանգներ և հաստատվել Նյու Յորք նահանգի Մինեոլա գյուղում։ Ավետիս (Արթուր) Տերունյանն ավարտել է Նյու Յորքի համալսարանի ժուռնալիստիկայի բաժինը։

1938-ից մինչև 1943 թվականը Տերունյանը գաղտնի ներթափանցել է ԱՄՆ-ում գործող տարբեր ծայրահեղական և ֆաշիստական կազմակերպություններ՝ վերջիններիս գործունեությունը հայտնաբերելու նպատակով։ Այս փորձի հիման վրա գրել է «Under Cover: My Four Years in the Nazi Underworld of America» («Ծպտված․ Իմ չորս տարիները Ամերիկայի նացիստական ստորերկրյա աշխարհում») գիրքը Ջոն Ռոյ Քարլսոն կեղծանվան տակ։

1948 թվականին շրջել է Պաղեստինում, Եգիպտոսում, Լիբանանում և Սիրիայում Արաբա-իսրայելական պատերազմի ժամանակ։ 1951 թվականին լույս է տեսել նրա «Cairo to Damascus» («Կահիրեից Դամասկոս», կրկին Ջոն Ռոյ Քարլսոն կեղծանվամբ) գիրքն՝ Առաջավոր Արևելքում իր ճանապարհորդությունների և նորանկախ Իսրայել պետության մասին։

1955 թվականին անգլերեն է թարգմանել և հրատարակել Հովհաննես Քաջազնունու «Հ. Յ. Դաշնակցութիւնը անելիք չունի այլևս» աշխատությունը։

Մահացել է 1991 թվականի ապրիլի 23-ին՝ Նյու Յորք քաղաքում։ Կնոջ՝ Մարի Նազարյանի հետ ուներ որդի՝ Ռոբերտ և դուստր՝ Էլիզ։ Կրտսեր եղբայրը՝ Սթիվեն Տերունյանը Նյու Յորքի ներկայացուցիչ է եղել ԱՄՆ ներկայացուցիչների պալատում, ավելի ուշ՝ Նյու Յորք նահանգի գերագույն դատարանի դատավոր։

Երկեր
-----

* *Under Cover*. New York: E. P. Dutton. 1943.
* *The Plotters*. New York: E. P. Dutton. 1946.
* *Cairo to Damascus*. New York: Alfred Knopf. 1951.

Ծանոթագրություններ
------------------

1. 1 2 3 4 5 6  Fowler Glenn (April 25, 1991)։ «Arthur Derounian, 82, an Author Of Books on Fascists and Bigots»։ *The New York Times*
2. ↑  Katchaznouni, Hovhannes (August 1955)։ Carlson John Roy, ed.։ *The Armenian Revolutionary Federation (Dashnagtzoutiun) Has Nothing to Do Anymore*։ New York: Armenian Information Service։
| **՞**Ավստրալիական կանաչ կրիա |
| --- |
|   |
|  |
| Գիտական դասակարգում |
| 

|
|  |
| Թագավորություն | Կենդանիներ |
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|

 |
|  Լատիներեն անվանում |
| Natator depressus
Garman, 1880 |
|  Հատուկ պահպանություն |
| 
Տվյալների անբավարարությունIUCN *Data Deficient* : ??? |
|  |
| պատկեր |
| 

| ԴասակարգումըՎիքիցեղերում | ՊատկերներՎիքիպահեստում | 

 |
| --- | --- | --- |

 |


**Ավստրալիական կանաչ կրիա** (լատին․՝ Natator depressus, Chelonia depressa), ծովային կրիաների տեսակ։ Այս կրիաները բնակվում են Ավստրալիա մայրցամաքի ափամերձ ջրերում, ինչպես նաև Նոր Գվինեայի արևելյան ափերում։

Սնվում են ծովային վարունգով, փափկամարմիններով, մեդուզաներով և այլ անողնաշարավորներով, ինչպես նաև ծովային ջրիմուռներով։

Ավստրալիական կանաչ կրիաները գտնվում են ոչնչացման վտանգի տակ և գրանցված են Միջազգային կարմիր գրքում։

Ավստրալիական կանաչ կրիաները ձվադրում են 3-4 անգամ և ձվադրում 50-55 ձու։

Ձվերը չափսերով բավականին խոշոր են։ Ձվադրումից 55 օր անց ձվից դուրս են գալիս փոքրիկ կրիաները։ Այս կրիաները ձվադրում են 3-4 տարին մեկ և միայն Ավստրալիայում։

Բեղմնավորումը իրականանում է ծովի մեջ։ Կշռում է շատ ավելի քիչ, քան մյուս ծովային կրիաները՝ չափահաս առանձնյակնեը մոտ 90 կգ։

Ծանոթագրություններ
------------------

1. ↑  «Natator depressus (Плоскоспинная, Зеленая австралийская морская)»։ cherepahi.ru։ Արխիվացված է օրիգինալից 2013 թ․ օգոստոսի 15-ին։ Վերցված է 2013 թ․ օգոստոսի 30
2. ↑  Burbidge Andrew A (2004)։ *Threatened animals of Western Australia*։ Department of Conservation and Land Management։ էջեր 110, 114։ ISBN 0-7307-5549-5

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրիտանիկա |
|  |
| Տաքսոնոմիա | CMS · EOL · GBIF · iNaturalist · NCBI · IRMNG · ITIS TSN |

 |
**Ահաբեկչություն «Թևեր» Ռոք-փառատոնում**, տեղի է ունեցել 2003 թվականի հուլիսի 5-ին «Տուշինսկայա» մետրոյի և Մոսկվայի Տուշինի օդանավակայանի մոտ։

Ահաբեկչություն
--------------

Պաշտոնական վարկածի համաձայն՝ «Թևեր» փառատոնում իրեն պայթեցրել է 20-ամյա չեչեն Զուլիհան Էլիխաջիևան։ Նա գործի է դրել պայթուցիկ սարքը, սակայն այն չի պայթել։ 15 րոպե անց Էլիխաջիևայից մի քանի քայլ հեռավորության վրա իրեն պայթեցրել է մեկ այլ մահապարտ ահաբեկիչ՝ 26-ամյա Զինաիդա Ալիևան։

Զոհեր
-----

Պայթյունի հետեւանքով 11 մարդ զոհվել է տեղում, իսկ առնվազն 60-ը տարբեր աստիճանի վնասվածքներով տեղափոխվել են Մոսկվա քաղաքի հիվանդանոցներ։ Չորս վիրավորներ հետագայում մահացել են պայթյունի հետևանքով ստացած վնասվածքներից։

Հիշողություն
------------

Երկրորդ մահապարտի իրականացրած պայթյունի վայրում տեղադրվել է ահաբեկչության զոհերի անուններով հուշաքար։

Ծանոթագրություններ
------------------

1. ↑  «Female Suicide Bombers Unnerve Russians - NYTimes.com»։ Արխիվացված է օրիգինալից 2013-04-08-ին։ Վերցված է 2013-03-21
2. ↑  «CNN.com - Two Moscow concert bombers kill 14 - Jul. 5, 2003»։ Արխիվացված է օրիգինալից 2013-04-08-ին։ Վերցված է 2013-03-21
3. ↑  «mosday.ru - ФОТОГРАФИИ»
**«Hasta la vista, baby»** (իսպաներենից թարգմանաբար՝ «Մինչ հանդիպում, փոքրի՛կ», *Ա՛ստա լա վի՛ստա, բե՛յբի*), կիբօրգ ռոբոտի թևավոր դարձած արտահայտությունը «Տերմինատոր 2։ Դատաստանի օր» ֆիլմից, որն արտասանել է Առնոլդ Շվարցենեգերը։ Արտահայտությունն «Ամերիկյան բոլոր ժամանակների ֆիլմերի 100 լավագույն խոսքեր» ցանկում զբաղեցնում է 76-րդ տեղը։

Ծագում
------

«Hasta la vista» արտահայտությունը իսպաներեն կայուն բառակապակցություն է, որը կարելի է թարգմանել որպես «մինչ հանդիպում» կամ «ցտեսություն»։

Այս արտահայտությունը անգլերեն «baby» բառի հավելմամբ՝ *Hasta la vista, baby*, օգտագործվել է ամերիկացի երգչուհի Ջոդի Ուոթլի (անգլ.՝ Jody Watley) 1987 թվականի հայտնի «Looking for a New Love» հիթում, որի համար նա ստացել է «Գրեմմի» մրցանակ։

«Տերմինատոր 2։ Դատաստանի օր» ֆիլմից հետո արտահայտությունը հայտնի է դարձել ողջ աշխարհում։

Ֆիլմ
----

«Hasta la vista, baby» արտահայտությունը ֆիլմի հերոսներ Ջոն Քոնորի (Էդվարդ Ֆերլոնգ) և Տերմինատորի (Առնոլդ Շվարցենեգեր) զրույցից է.

|  |  |  |
| --- | --- | --- |
|  | **Ջոն Քոնոր.** Ոչ, ոչ, ոչ, ոչ։ Լսի՛ր, թե ինչպես են խոսում մարդիկ։ Դու չպետք է ասես. «Պատասխանը դրական է»։ կամ նման բաներ։ Ասա՝ խնդիր չկա։ Եթե ինչ-որ մեկը քեզ վրա է գալիս, նրան ասա՝ կերար ինձ։ Իսկ եթե ուզում ես գեղեցիկ հաջողություն մաղթել, ասա. «hasta la vista, baby» (1:05:46-1:06:07 ֆիլմի ժամանակը)։

**Տերմինատոր**. Hasta la vista, baby. (1:06:07-09)

*Բնօրինակ տեքստ* (անգլ.)  

*John Connor: No, no, no, no. You gotta listen to the way people talk. You don't say "affirmative" or some shit like that. You say "no problemo". And if someone comes on to you with an attitude, you say "eat me". And if you want to shine them on, it's "hasta la vista, baby".*
The Terminator: Hasta la vista, baby.
 |  |

Տերմինատորն ասում է արտահայտությունը սառած T-1000-ին կրակելուց առաջ.

|  |  |  |
| --- | --- | --- |
|  | **Տերմինատոր**. Hasta la vista, baby. (1:54:37-40) |  |

Կիրառման օրինակներ
------------------

2010 թվականի հունիսին Ռուսաստանի նախագահ Դմիտրի Մեդվեդևը Կալիֆորնիա իր այցելության շրջանակներում հանդիպել է Առնոլդ Շվարցենեգերին, որն այդ պահին զբաղեցնում էր նահանգապետի պաշտոնը։ Հանդիպումից հետո հրաժեշտ տալիս Ռուսաստանի նախագահն ասել է․ «I’ll be back» և ավելացրել․ «Hasta la vista, baby»։ Շվարցենեգերն իր թվիթթերյան միկրոբլոգում նշել է, որ Մեդվեդևի այդ քայլն իրեն դուր է եկել։

Կան «Տերմինատոր» ֆիլմի իսպաներեն երկու տարբերակներ։ Ֆիլմի լատինամերիկյան իսպաներեն տարբերակում արտահայտությունը թողնվել է այնպես, ինչպես կա՝ իսպաներեն։ Իսկ եվրոպական իսպաներեն տարբերակում այն փոխվել է «Sayonara, baby» (サヨナラ, sayonara՝ ճապոներեն նշանակում է «մինչ հանդիպում»)։ Այդ փոփոխության պատճառն այն է, որ արտահայտությունը պետք է արտասանվի այլ լեզվով, այլապես կորցնում է իմաստը։

Ծանոթագրություններ
------------------

1. ↑  См. первый пример — отрывок из «Терминатора»
2. ↑  Произношение на испанском
3. ↑  Транскрипция с английского, учитывая применение в англоязычном фильме
4. ↑  «Hasta la vista»։ Phrases.org.uk։ Վերցված է 16 January 2015
5. ↑  Թարգմանության մեկ այլ տարբերակ՝ «Ճիշտ այդպես»
6. ↑  Gov. Schwarzenegger — President Medvedev’s (@KremlinRussia\_E) message to Californians: I’ll be back (his delivery is fantastic). Archived 2010-06-25 at the Wayback Machine. — TwitVid
**«Hearteater»** (ոճավորված է` **HEARTEATER**, անգլ. թարգմանաբար՝ «Սրտակեր»), ամերիկացի ռեփեր XXXTentacion-ի երգը, որը թողարկվել է որպես «Bad Vibes Forever» ստուդիական ալբոմի երկրորդ սինգլ։

Նախապատմություն
---------------

2018 թվականի մարտի 18-ին՝ իր երկրորդ` «?», ստուդիական ալբոմի թողարկումից երկու օր անց, XXXTentacion-ը խնդրեց երկրպագուներին, որպեսզի նրանք բաժանորդագրվեն Մայամիի բարեգործական հիմնադրամի ինստագրամյան էջին՝ հավաքելով 30.000 հետևորդ։ Փոխարենը նա խոստացավ թողարկել մի երգ, որը ներառված չէր ալբոմի վերջին երգացանկում։ Մարտի 20-ին թողարկեց երգը SoundCloud-ում։

Շապիկ
-----

Շապիկին պատկերված է XXXTentacion-ի նախկին ընկերուհին՝ Ժենևա Այալան՝ արյունոտ բերանով, ձեռքին՝ սիրտ։ 2016 թվականին նա XXXTentacion-ին մեղադրում էր ընտանեկան բռնության մեջ։

SoundCloud-ի բնօրինակ շապիկին պատկերված է XXXTentacion-ը իր համերգի քրաուդ սյորֆինգի ժամանակ։

Թողարկում և առաջխաղացում
------------------------

XXXTentacion-ը մահացել է 2018 թվականի հունիսի 18-ին։ 2019 թվականին՝ հարցազրույցի ժամանակ, նրա մենեջեր Սոլոմոն Սոբանդեն ասաց, որ երգը կթողարկվի XXXTentacion-ի չորրորդ ստուդիական ալբոմում՝ «Bad Vibes Forever, Vol. 1»։ Հոկտեմբերի 22-ին ալբոմում երգը թողարկվել է որպես երկրորդ սինգլ։

### Երաժշտական տեսահոլովակ

Սինգլի թողարկումից մի քանի օր առաջ թողարկվեց երգի հոլովակը, որտեղ ներկայացված է Էքսի նախկին ընկերուհու՝ Ժնևա Այալայի հետ տեսագրության սև-սպիտակ հատված։ Հոլովակը սկսվում է 2018 թվականի ապրիլին (XXXTentacion-ի մահվանից երկու ամիս առաջ) թվագրված ձայնային նոտայով, որում XXXTentacion-ը բացատրում է, թե ինչու է ցանկացել նրան տեսնել տեսահոլովակում։

Երաժշտական տեսահոլովակը թողարկվել է 2019 թվականի հոկտեմբերի 25-ին։ Այալան անտառում է և գազանաբար կտրատում է մեկ այլ մարդու մարմինը, հավանաբար՝ XXXTentacion-ինը։ Այնուհետև Այալան հայտնվում է մերկ՝ ծածկված արյունով, որից հետո հեռանում է։

Շքերթներ
--------

| Շքերթ (2019) | Բարձրագույնդիրք |
| --- | --- |
| New Zealand Hot Singles (RMNZ) | 36 |

Ծանոթագրություններ
------------------

1. ↑  Berry Peter A. (October 22, 2019)։ «XXXTentacion's 'Hearteater' Gets an Official Release: Listen»։ *XXL (magazine)]]*։ Վերցված է October 23, 2019
2. ↑  «XXXTentacion Estate Drops Bad Vibes Forever Collection Ahead of New Posthumous Album» (անգլերեն)։ Complex։ Վերցված է 2019-11-21
3. 1 2  Mench Chris (October 22, 2019)։ «XXXTentacion’s "Hearteater" Cover Art Features The Woman He Was Charged With Abusing»։ Genius (website)։ Վերցված է October 23, 2019
4. 1 2  «XXXTENTACION - "Heart Eater" by @XXChidori on Soundcloud»։ *Soundcloud*։ Վերցված է October 23, 2019
5. ↑  Lockett Dee։ «Report: XXXTentacion Dead Following Shooting»։ *Vulture*։ Վերցված է October 23, 2019
6. ↑  Peisner David (August 22, 2019)։ «What To Expect From XXXTentacion's Second Posthumous Album»։ Billboard։ Վերցված է October 23, 2019
7. ↑  «XXXTentacion's "Hearteater" Earns Official Release»։ HotNewHipHop։ Վերցված է 2019-10-26
8. ↑  «Watch XXXTentacion's New Video for "Hearteater"» (անգլերեն)։ Complex։ Վերցված է 2019-10-26
9. ↑  «XXXTentaction's Bloodthirsty 'Hearteater' Video Features Ex-Girlfriend as a Cannibal: Watch»։ Billboard։ Վերցված է 2019-10-26
10. ↑  «NZ Hot Singles Chart»։ Recorded Music NZ։ October 28, 2019։ Վերցված է October 26, 2019
**Ահաբեկչություն Ստոկհոլմում**, ահաբեկչություն Շվեդիայի մայրաքաղաք Ստոկհոլմում, որը տեղի է ունեցել 2017 թվականի ապրիլի 7-ին։ Ահաբեկչությունը տեղի է ունեցել Ստոկհոլմի Դրոտնինգաթան փողոցում։ Բեռնատար ավտոմեքենան մխրճվել է մարդկանց բազմության մեջ, որի արդյունքում զոհվել է առնվազն 3, վիրավորվել՝ նախնական տվյալներով ութ մարդ։ Որոշ լրատվամիջոցներ հայտնել են նաև, որ Ստոկհոլմի կենտրոնում տեղի է ունեցել փոխհրաձգություն։ Շվեդական հետախուզությունը հայտնում է մեծ թվով վիրավորվածների մասին։ Շվեդական ոստիկանությունը իրադարձությունները անվանել է «ահաբեկչություն»։ Ականատեսները վկայում են, որ բեռնատարը մտածված մխրճվել է ամբոխի մեջ։ Ականատեսները նշում էին, որ անկանոն խուճապ է տիրում Ստոկհոլմի փողոցներում։ Ներկայումս ոստիկանները շրջափակել են Ստոկհոլմի կենտրոնական թաղամասերը։ Դեպքի վայր են ժամանել արդեն ոստիկանական և շտապ օգնության մեքենաները։ Ոստիկանությունը տարածել է տեղեկատվություն այն մասին, որ բեռնատարը մտադրված է եղել մտնելու Åhlens հանրախանութ։ Երևանի ժամանակով ժամը 18:14-ին շվեդական ոստիկանությունը տարածել է հաղորդագրություն, որտեղ նշված է, որ ձերբակալվել է բեռնատարի հնարավոր ահաբեկիչ վարորդը։ Ստոկհոլմի մետրոպոլիտենը դադարեցրել է իր աշխատանքները։ Ընկերությունը, որին պատկանել է բեռնատարը, արդեն հայտարարել է, որ բեռնատարը գողացվել է։ Շվեդիայի վարչապետ Ստեֆան Լյովենը հայտարարել է, որ ուժեղացվել է շվեդական խորհրդարանի շենքի վերահսկողությունը։

Ծանոթագրություններ
------------------

1. 1 2
2. ↑
3. 1 2
4. ↑  «Stockholm truck crash: 'Three dead and shots fired' as lorry crashes into pedestrians»։ *The Daily Telegraph*։ Վերցված է ապրիլի 7, 2017
5. ↑
6. ↑
7. ↑
8. ↑
Ⓒ, ⓒ (C՝ շրջանագծի մեջ), տպագրական խորհրդանիշ, շրջանագծի մեջ տեղադրված «C» լատինական տառը։ Օգտագործվում է այլ տառերի և թվերի հետ միասին, որոնք նույնպես տեղադրված են շրջանակի մեջ, որպես ցուցակի մարկեր, բայց կարող է օգտագործվել նաև այլ համատեքստերում։

Օգտագործում
-----------

1947-1949 թվականներին Chiyoda Kogaku որոշ տեսախցիկներ օգտագործում էին կապույտ ⓒ նշանը ոսպնյակի ստորագրության մեջ (օրինակ՝ «ⓒ Super Rokkor»), մասնավորապես՝ Minolta 35-ի և Minolta Memo-յի վրա։ Այն նշանակում էր լուսավորված օպտիկա, այլ ոչ թե հեղինակային իրավունք։ Նմանատիպ մակագրություններ կան այլ արտադրողների ոսպնյակների վրա։ Օրինակ, որոշ Olympus Zuiko ոսպնյակներ ունեն կարմիր «Zuiko C.» նշան, որը նշանակում է լուսավորված օպտիկա։

Այս խորհրդանիշը լայնորեն կիրառվել է Cruver ընկերության կողմից, ճանաչման պլաստիկ մոդելների վրա, որոնք արտադրվել են Երկրորդ համաշխարհային պատերազմի ժամանակ։

Միջազգային ֆոնետիկ այբուբենի ընդլայնման համար, որն օգտագործվում էր խախտված խոսքի վերծանման համար, C-ն շրջանով (Ⓒ) նշանակում է բաղաձայն, որի որակը հնարավոր չէ որոշել։ C-ի փոքր շրջանակը (ⓒ) կարող է նշանակել չբացահայտվող ձայն, որը հավանաբար [c] է։ Երկու դեպքում էլ, եթե անհնար է սիմվոլը ճիշտ ցուցադրել, դրա փոխարեն կարող է օգտագործվել փակագծերում տեղադրված, ընդգծված կամ արանց ընդգծման սիմվոլը։ (C̲̅) (c̲̅):

Տես նաև
-------

* Հեղինակային իրավունքի նշան

Ծանոթագրություններ
------------------

1. ↑  Kilpatrick David (2007)։ «70 years of Minolta - The 1940s and 1950s»։ Photoclub Alpha։ Վերցված է 2015 թ․ հունիսի 7
2. ↑  «Collect Air | Friend or Foe? Museum»։ *collectair.org*։ Արխիվացված է օրիգինալից 28-04-2021-ին։ Վերցված է 2017 թ․ ապրիլի 12
3. ↑  ExtIPA Symbols for Disordered Speech (Revised to 2015)
4. ↑  Duckworth Martin, Allen George, Hardcastle William, Ball Martin J. (1990)։ «Extensions to the International Phonetic Alphabet for the transcription of atypical speech»։ *Clinical Linguistics and Phonetics* (International Clinical Phonetics and Linguistics Association) **4** (4): 278։ doi:10.3109/02699209008985489
**Ավրորա կինազներ**, սերին/թրեոնինային կինազներ՝ անհրաժեշտ բջջի պրոլիֆերացիայի համար։ Այս ֆերմենտները օգնում են բջիջներին փոխանցելու իրենց ժառանգական նյութը դուստր բջիջներին:Ավելի կոնկրետ, Ավրորա կինազները հսկայական դեր ունեն բջիջների բաժանման պրոցեսում, քանզի վերահսկում են քրոմատիդների սեգրեգացիան:Սեգրեգացիայի դեֆեկտները կարող են գենետիկ անկայունության պատճառ դառնալ, մի վիճակ, որը սերտ կապված է ուռուցքածնության հետ։
Այսօր, կաթնասունների բջիջներում հայտնաբերված են երեք դասի Ավրորա կինազներ։ Բացի սրանց ընգրկվածությունից միտոզի վերահսկման գործում, այս երեք կինազները մեծապես հետաքրքիր են քաղցկեղը ուսումնասիրողներին, քանի որ սրանց էքսպրեսիան ուժեղացած է մարդկային քաղցկեղի տարբեր տեսակներում։ Մարդկային Ավրորա կինազները ունեն նմանատիպ դոմենային կառուցվածք։ N-տերմինալ դոմենը 39-129 ամինաթթվային մնացորդ է պարունակում, պրոտեին կինազի դոմենը և, կարճ, C-տերմինալ դոմենը, պարունակում է 15-20 մնացորդ։ Երեք պրոտեինների N-տերմինալ դոմենները, կիսում են միմյանց հետ հաջորդականության ցածր պահպանումը, ինչն էլ պայմանավորում է ընտրողականությունը սպիտակուց-սպիտակուց փոխազդեցություններում։

### Դասեր


---

Ինչպես նշվել է վերևում Ավրորա կինազների երեք դաս է հայտնի․ 

* Ավրորա A(Ավրորա 2)` իրականացնում է իր ֆունկցիան միտոզի պրոֆազում և անհրաժեշտ է ցենտրոմերների (միկրոխողովակներ, որոնք կազմավորում են էուկարիոտ բջիջների կենտրոնը) ճիշտ գործունեության համար
* Ավրորա B(Ավրորա 1)՝ իրականացնում է իր ֆունկցիան միտոտիկ ցիկլի ժամանակ՝ ցենտրոմերին հպման տեղում
* Ավրորա C՝ աշխատում է սաղմնային գծի բջիջներում, ֆունկցիայի մասին քիչ բան է հայտնի

---

##### Հղումներ

1. ↑  Sanseau P. Bernard M. Arlot-Bonnemains Y. Prigent C (2000 թ․ նոյեմբերի 1)։ «Human Aurora / Ipl1p Related Kinases»։ *Current Genomics* **1** (3): 271–279։ ISSN 1389-2029։ doi:10.2174/1389202003351355
2. ↑  Bolanos-Garcia Victor M. (2005-08)։ «Aurora kinases»։ *The International Journal of Biochemistry & Cell Biology* **37** (8): 1572–1577։ ISSN 1357-2725։ doi:10.1016/j.biocel.2005.02.021
Անվան այլ կիրառումների համար տե՛ս՝ Hypnotize (այլ կիրառումներ)

«**Hypnotize**»-ը հայ-ամերիկյան «System of a Down» ռոք խմբի հինգերորդ ալբոմն է։ Այն նաև «Mezmerize/Hipnotize» կրկնակի ալբոմի երկրորդ կեսն է։ Այն թողարկվել է 2005 թվականի նոյեմբերի 22-ին՝ «Mezmerize» ալբոմից 6 ամիս անց։ «Mezmerize»-ը և «Hypnotize»-ը երկուսն էլ թողարկվել են Billboard-ի 200 ալբոմների առաջին հորիզոնականում՝ այսպիսով խումբը դարձնելով այն քչերից մեկը, որի երկու ալբոմները նույն տարում գրանցել են այսպիսի հաջողություն։ «Hypnotize»-ը «System of a Down»-ի վերջին ստուդիո ալբոմն էր՝ թողարկված նրանց 4-ամյա՝ 2006 թվականի օգոստոսից մինչև 2010 թվականի նոյեմբերը տևած դադարից առաջ։

«Hypnotize»-ը «Billboard 200»-ում հայտնվել է առաջին հորիզոնականում՝ առաջին շաբաթում ունենալով 320000 օրինակ։ Ալբոմը առաջին հորիզոնականն է գրավել նաև «Canadian albums chart»-ում՝ առաջին շաբաթում վաճառելով 47000 օրինակ։ Ալբոմը «RIAA»-ի կողմից պարգևատրվել է ոսկե և պլատինե մրցանակներով՝ 2005 թվականի դեկտեմբերի 13-ին։ Ալբոմի թողարկման օրվանից ի վեր ամբթող աշխարհում վաճառվել է նրա 8 միլիոն օրինակ։

Ալբոմը նախատեսվում էր սկսել Միջին Արևելյան ոճի «Hezze» կոչվող գործիքային երգով, որը Մալաքյանը հայտարարել է որպես իր ամենասիրելի երգերից մեկը՝ նախքան դրա թողարկումը։ Այն չեղարկվեց վերջին րոպեին, որովհետև խումբը ուզում էր ալբոմը բացել ծանր երգով, ինչպես նաև այն անհամատեղելի էր ալբոմի մնացած երգերի հետ։ Այնուամենայնիվ, «Mr. Jack»-ի կենդանի կատարումների ժամանակ Մալաքյանը երգի առաջին կրկներգից հետո բղավում էր «Yalla hezze»։

### Երգացանկ

| # | Անվանում | Տևողություն |
| --- | --- | --- |
| 1. | «Attack»   | 3:06 |
| 2. | «Dreaming»   | 3:59 |
| 3. | «Kill Rock'N'Roll»   | 2:28 |
| 4. | «Hypnotize»   | 3:09 |
| 5. | «Stealing Society»   | 2:58 |
| 6. | «Tentative»   | 3:36 |
| 7. | «U-Fig»   | 2:55 |
| 8. | «Holy Mountains»   | 5:28 |
| 9. | «Vicinity of Obscenity»   | 2:51 |
| 10. | «She's Like Heroin»   | 2:44 |
| 11. | «Lonely Day»   | 2:47 |
| 12. | «Soldier Side»   | 3:40 |

### Տեսահոլովակներ

1. Hypnotize
2. Lonely day

### Ալբոմի վրա աշխատել են

* Սերժ Թանկյան - վոկալ, ստեղնային
* Դարոն Մալաքյան - կիթառ
* Շավո Օդաջյան - բաս
* Ջոն Դոլմայան - հարվածային
* Ռիք Ռուբին - պրոդյուսեր

Ծանոթագրություններ
------------------

1. ↑  «SOAD knocks Madonna from No. 1»։ Jam!։ Վերցված է April 6, 2011
2. ↑  «Underwood Leads Three Country Debuts Onto Chart»։ Billboard

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Allmusic · Discogs · MusicBrainz |

 |
**Արամ Սեդրակի Սարգսյան** (**Արամ Ապարանցի**), (հուլիսի 28, 1956(1956-07-28)) հայ գեղանկարիչ, քանդակագործ, Հայաստանի նկարիչների միության անդամ։

Կյանքն ու գործունեությունը
--------------------------

Արամ Ապարանցին ծնվել է 1956 թվականի հուլիսի 28-ին։ 
1980-86 թվականներին սովորել և ավարատել է Երևանի Խ. Աբովյանի անվան պետական մանկավարժական ինստիտուտի նկարչա-գծագրական բաժինը։ Ուսանել է Հովհաննես Զարդարյանի, Սուրեն Սաֆարյանի, Տիգրան Թոքմաջյանի, Զախար Խաչատրյանի մոտ։ 2015 թվականից Հայաստանի նկարիչների միության անդամ է։ Մասնակցել է մի շարք հանրապետական և միջազգային սիմպոզիումների և գեղանկարչական ցուցահանդեսների՝ այդ թվում 2018 թվականի «Մեր պապերի սխրանքը» խորագրով քանդակի միջազգային սիմպոզիումին՝ Հայաստանում՝ «Կենաց ծառ» քանդակով։
Ճանաչվել է «Լավագույն ուսուցիչ», արժանացել է ՀՀ մշակույթի նախարարության պատվոգրի Բաշ-Ապարանի հերոսամարտի 100-ամյակի կապակցությամբ Ապարան քաղաքում անցկացված քանդակագործության միջազգային սիմպոզիումին մասնակցության համար։
Նրա նկարները գտնվում են մասնավոր հավաքածուներում՝ Ռուսաստան, Ուկրաինա, ԱՄՆ, Ֆրանսիա, Գերմանիա։

Ցուցահանդեսներ
--------------

2003 թվականին «Լույսի և արարման 10 օր» սիմպոզիում-ցուցահանդես Կողբում
2010 թվականին «Արցախի աշնանային գույները» սիմպոզիում-ցուցահանդես Արցախում և Երևանում 
2010 թվականին «Լոռվա ձորում» սիմպոզիում-ցուցահանդես։ 
2011 թվականին «Լոռվա ձոր Դեբեդի հովտի գույները» սիմպոզիում-ցուցահանդես Երևանում 
2012 թվականին «Ապարանի բնաշխարհը» սիմպոզիում-ցուցահանդես Երևանում 2013 թվականինն «Սաղմոսավանքի ձմեռը» հանրապետական բնանկարի ցուցահանդես 
2015 թվականին «Բարի հիշողություն, «Մշեցիներ» հանրապետական ցուցահանդես 2018 թվականին «Մեր պապերի սխրանքը» քանդակի միջազգային սիմպոզիում Ապարանում
2019 թվականին «Դաշտային ծաղիկներ» հանրապետական գարնանային ցուցահանդես, 2017 թվականի դեկտեմբերի 15-ին մասնակցել է Հայաստանի նկարիչների միությունում՝ միության 85-ամյակին նվիրված հոբելյանական ցուցահանդեսին։

Ծանոթագրություններ
------------------

1. ↑  «Արամ Ապարանցի Սարգսյան. Կենսագրություն (լուսանկարներ)»։ *newsday.am*։ 2020 թ․ հունիսի 24։ Վերցված է 26․08․2020 (չաշխատող հղում)
2. ↑  «Այս վրձնի մեկ հարվածը կվերջացնի իմ բոլոր ներկերը. Արամ Ապարանցի. Լուսանկարներ»։ *hayacq.com*։ 2020 թ․ օգոստոսի 22։ Վերցված է 26․08․2020
3. ↑  «Հանրապետական ցուցահանդես` նվիրված նկարիչների միության հիմնադրման 85-ամյակին»։ *irates.am*։ 22.12.2017։ Վերցված է 26․08․2020
**Der Fuehrer’s Face** («ֆյուրեյի դեմքը», նախնական անվանում՝ «Դոնալդ Բադը Նացիստական երկրում» (անգլ.՝ Donald Duck in Nutzi Land) ամերիկյան կարճամետրաժ պրոպագանդիստական, «Դոնլդ բադի» ֆիլմերից մուլտիպլիկացիոն ֆիլմ՝ անգլերեն և գերմաներեն լեզուներով։ 1942 թվականին ցուցադրվել է «Ուոլթ Դիսնեյ ընկերություն» կողմից (առաջին անգամ ցուցադրվել է՝ 1943 թվականի հունվարի 1-ին), ինչպես նաև մուլտֆիլմի երգի անվանումը։ Երկուսն էլ պարունակում էին Ադոլֆ Հտլերի ծաղր։

Այդ նույն տարում ռեժիսոր Ջեք Կիննը կարճամետրաժ մուլտֆիլմ անվանակարգում արժանացել է «Օսկար լավագույն ֆիլմի համար» մրցանակի։

1994 թվականին անիմացիայի պատմաբան Ջերի Բեքի կազմած լավագույն 50 մուլտֆիլմեր ցանկում զաղեցնում է 22-րդ հորիզոնակաը։

Սյուժե
------

Ֆաշիստական Գերմանիայի ռազմական նվագախուբը կազմված է սուզաֆոնահար Հիդեկի Տոձիոից, թմբկահար Հենրիկ Հիլմերից, տրոմբոնահար Պաուլ Յոզեֆ Գեբելսից, ֆլեյտահար Հերման Վիլհելմ Գյորինգից և մեծ թմբուկով Բենիտո Մունսոլինից։ Նրանք կատարել են փոքրիկ շրջագայություններ, եղել են մի քաղաքում՝ երգելով մի երգ, որը ծաղրում էր նացիզմի գաղափարախոսությունը։ Դոնալդը արթնանացավ աղմուկից և երաժիշտները նրան տարան սպառազինման գործարան, որտեղ նա ստիպված էր «աշխատել որպես ֆյուրեր օրը 48 ժամ»։ Աշխատանքին զուգահեռ նա պետք է անդադար բղավեր Հիտլեր և անդադար մեծարեր և ողջուներ Հիտլերի դիմանկարին։ Նյարդային լարվածությունից առաջանում են մղձավանջներ։ Մղձավանջից արթնանալով նա տեսավ Ազատության արձանի ուրվապատկերը, որը նրան հերթական նացիստական ողջույն թվաց։ Հենց այդ պահից նա հասկացավ, որ նա իրականում ամերիկացի է, և այդ բոլոր մղձավանջները եղել են ընդամենը հիմար երազ։

Երգ
---

Մուլտֆիլմի գլխավոր երգը «Der Fuehrer’s Face» գրել է Սպայք Ջոնսը։ Երգը ծաղրում է նացիստական օրհներգը։

Գործածում պրեմերիայից հետո
--------------------------

1940 թվականին ներկայացվել է սովետական կինո ընկերությունում, այն ցուցադրվել է հենց պատերազմական ժամանակներում։

1984 թվականին մուլտֆիլմը սկսվեց ցուցադրվել հեուստատեսությամբ՝ նվիրված Դոնլդ Բադի 50-ամյակին։ Մուլտֆիլմի դրվագներից ցուցադրվել են «Պեռլ-Հարբորը» ֆիլմում։

2010 թվականին մուլտֆիլմը նեռարվել է Ռուսական Դաշնային ծայրահեղական նյութերի շարքում (պարագրաֆ՝ 2030)՝ «Դոնլդ Բադը և ֆաշիզմը»(արգելված սերիաներ), հետագայում մուլտֆիլմը տարածողները ենթարկվեցին վարչական պատասխանատվության, բայց 2016 թվականին Ռուսական դատարանը չեղյալը է համարել որոշումը՝ մուլտֆիլմեը հեռացնելով ցանկից։

Ծանոթագրություններ
------------------

1. ↑  *Bendazzi G.* Foundations - The Golden Age — Taylor & Francis, 2016. — P. 104. — ISBN 978-1-138-85452-9
2. ↑
3. 1 2 3  INDUCKS(բազմ․) — 1994.
4. 1 2 3 4 5 6 7 8 9 10  Big Cartoon DataBase — 1998.
5. ↑  Disney Animation: The Illusion of Life — NY: Abbeville Press, 1981. — P. 286.
6. ↑
7. ↑  Сегодня в прокате : [арх. 4 Մարտի 2016] // Уральский рабочий : газета. — 1945. — 13 Մարտի. — С. 2.
8. ↑  Дональд Дак — антифашист попал под раздачу // Информационно-аналитический центр «Сова», 03.09.2015
9. ↑  «Суд отменил решение об экстремизме в мультфильме с Дональдом Даком»։ Վերցված է 2016-07-19

Արտաքին հղումներ
----------------

* «Der Fuehrer's Face»(անգլ.) Big Cartoon DataBase կայքում
**Արամ Մանուկյան փողոց**, փողոց Արցախի Հանրապետության Շուշիի շրջանի Շուշի քաղաքում։ Շուշիի կենտրոնական փողոցներից մեկն է։ Փողոցը կոչվում է Հայաստանի առաջին Հանրապետության հիմնադիր-առաջնորդներից մեկի՝ Արամ Մանուկյանի անունով։ Փողոցը ձգվում է Սուրբ Հովհաննես Մկրտիչ եկեղեցու (Կանաչ ժամ) հարևանությամբ՝ հատվելով Ղազանչեցոց փողոցին։

Փողոցի անվանափոխություն
-----------------------

2020 թվականի 44-օրյա պատերազմի հետևանքով Շուշի քաղաքի հայաթափվելու ու օկուպացիայից հետո ադրբեջանցիներն ակտիվորեն վերանվանում են փողոցները՝ հայկական անունները փոխարինելով ադրբեջանականով։ Արամ Մանուկյան փողոցը ադրբեջանցիները անվանակոչում են Թուրքիայի Հանրապետության հիմնադիր Քեմալ Աթաթուրքի անունով։ Twitter-ի իր էջում Ադրբեջանում Թուրքիայի դեսպանը շնորհակալություն է հայտնել այս կապակցությամբ․ «Շուշիի գլխավոր փողոցներից մեկը կոչվում է «Աթաթուրքի փողոց»։ Շնորհակալություն»։

Շենքեր և կառույցներ
-------------------

* Սուրբ Հովհաննես Մկրտիչ եկեղեցի
* №2բ «Շուշի Գրանդ Հոթել» հյուրանոց

Պատկերասրահ
-----------

* Սուրբ Հովհաննես Մկրտիչ եկեղեցին 2018 թվականին։Սուրբ Հովհաննես Մկրտիչ եկեղեցին 2018 թվականին։
* 44-օրյա պատերազմից հետո ավերված Սուրբ Հովհաննես Մկրտիչ եկեղեցին՝ 2022 թվականին։44-օրյա պատերազմից հետո ավերված Սուրբ Հովհաննես Մկրտիչ եկեղեցին՝ 2022 թվականին։

Ծանոթագրություններ
------------------

1. 1 2 3 4 5 6 7  «Շուշիում Արամ Մանուկյանի փողոցը վերանվանել են Աթաթուրքի անունով»։ *armeniasputnik.am*։ 22.05.2022
2. ↑  «Արցախը հրապարակել է Ադրբեջանի հսկողության տակ անցած համայնքների և բնակավայրերի ցանկը»։ *Ազատություն Ռադիոկայան*։ 2020 թ․ դեկտեմբերի 10
3. ↑  «Թշնամուն նվիրված հայոց Շուշիում փողոցներից մեկն անվանակոչվել է Քեմալ Աթաթյուրքի անվան. Թուրքագետ»։ *news.am*։ Վերցված է 2023 թ․ նոյեմբերի 2
**Moth into Flame**, Մետալիկա խմբի երկրորդ սինգլն է՝ իրենց տասներորդ ստուդիական Hardwired... To Self-Destruct ալբոմից հետո։ Երգն առաջին անգամ կատարվեց The Howard Stern Show-ի ժամանակ՝ 2016 թվականի սեպտեմբերի 26-ին, որից մի քանի ժամ հետո ՅուԹյուբում և նրանց պաշտոնական էջում տեղադրվեց դրա պաշտոնական տեսահոլովակը։ Երգն ունեցավ իր առանձին կատարումը Webster Hall-ում 2016 թվականի սեպտեմբերի 27-ին՝ նվիրված հիմնադիր բասիստ Կլիֆ Բուրտոնի մահվան 30-ամյա հիշատակին։

Երգն օգտագործվել է որպես Ամերիկյան TBS's ELEAGUE հեռուստատեսային ընկերության Counter-Strike Major հաղորդման երկու սեզոնների պաշտոնական թեմատիկ երաժշտություն։ Մետալիկան փետրվարի 12-ին 59-րդ Annual Grammy Awards-ի ժամանակ երգը կատարեց Լեդի Գագայի հետ։

Նախապատմություն
---------------

Ջեյմս Հեթֆիլդն ասում էր, որ այս երգի ոգեշնչումը նա ստացել էր Էմի Ուայնհաուսի մասին 2015 թվականի Amy վավերագրական ֆիլմը նայելուց հետո։ ­

|  |  |  |
| --- | --- | --- |
|  | Երգը ինչ որ չափով ոգեշնչված էր Էմի Ուայնհաուսի մասին վավերագրական Amy ֆիլմով։ Երբ ես նայեցի այն, այդ ինձ այնպես տխրեցրեց, որ իր նման այդպես տաղանդավոր մարդն այդպիսի վախճան ունեցավ։- Ջեյմս Հետֆիլդ |  |

Խմբի անդամներ
-------------

* Ջեյմս Հեթֆիլդ - առաջին վոկալ, ռիթմային կիթառ
* Կիրկ Հեմմետ- առաջին կիթառ
* Ռոբերտ Տրուջիլիո- բաս կիթառ, բեք վոկալ
* Լարս Ուլրիխ- հարվածային գործիքներ

Ծանոթագրություններ
------------------

1. ↑  «Metallica Debut New Track, Moth Into Flame»։ Kerrang!։ 2016 թ․ սեպտեմբերի 26։ Վերցված է 2016 թ․ հոկտեմբերի 16
*Վիքիպեդիայում կան հոդվածներ Շահինյան ազգանունով այլ մարդկանց մասին։*

**Արամ Արտաշեսի Շահինյան** (հունիսի 26, 1938(1938-06-26), Երևան, Հայկական ԽՍՀ, ԽՍՀՄ - փետրվարի 4, 2020(2020-02-04), Երևան, Հայաստան), հայ ֆիզիկոս, ֆիզքիմիկոս։ Քիմիական (1982) և ֆիզիկամաթեմատիկական (1992) գիտությունների դոկտոր, պրոֆեսոր (1990), ՀՀ ԳԱԱ թղթակից անդամ (2000), ակադեմիկոս։ Հայաստանի Հանրապետության գիտության վաստակավոր գործիչ (2009)։

Մաթեմատիկոս, ակադեմիկոս և մանկավարժ Արտաշես Շահինյանի որդին է։

Կենսագրություն
--------------

1961 թվականին ավարտել է Երևանի պետական համալսարանը։ 1972-1974 թվականներին՝ ՀԽՍՀ ԳԱ Գորիսի ֆիզիկատեխնիկական կենտրոնի, 1974-1986 թվականներին՝ Փորձարարական կենսաբանության, 1986 թվականից՝ Ֆիզիկայի կիրառական հիմնախնդիրների ինստիտուտի լաբորատորիաների վարիչ, 1992-1999 թվականներին՝ ՀՀ կրթության և գիտության փոխնախարար, 1999-2002 թվականներին՝ ՀՀ ԳԱԱ փոխնախագահ, 2000-2002 թվականներին, միաժամանակ՝ ՀՀ ԳԱԱ միջազգային գիտակրթական կենտրոնի տնօրեն, 2002-2004 թվականներին՝ բնական գիտությունների բաժանմունքի ակադեմիայի քարտուղար, 2004-2006 թվականներին՝ փոխնախագահի տեղակալ, 2006-2007 թվականներին՝ ՀՀ ԳԱԱ ակադեմիայի քարտուղարի պաշտոնակատար։ Ամերիկյան լուսակենսաբանական (1989) և քիմիական (2005) գիտությունների ընկերությունների անդամ է։ ՀՀ ԳԱԱ Քիմիական և Երկրի մասին գիտությունների բաժանմունքի ակադեմիկոս-քարտուղար (2007-2008), ՀՀ ԳԱԱ ակադեմիկոս-քարտուղար (2008-2011), ՀՀ ԳԱԱ նախագահության անդամ (2007-2011), 2011 թվականից՝ ՀՀ ԳԱԱ գիտակրթական միջազգային կենտրոնի գիտական մասի ղեկավար։

Աշխատանքները վերաբերում են հեղուկ բյուրեղների, մակերևութաակտիվ նյութերի միցելների և կենսաբանական թաղանթների կառուցվածքային անցումների ու նրանց ֆունկցիոնալ հատկությունների փոխադարձ կապին։ Առաջարկել է նշված համակարգերում կառուցվածքային անցումների տեսություն, զարգացրել քիմիական և կենսաբանական տեղեկագիտական գիտությունների ուղղությունը։

Աշխատություններ
---------------

### Գրքեր

* Роль структурной организации ионных мицелл в механизме формирования макромолекул в эмульсиях.- Ереван, Изд-во АН АрмССР, 1985, 181 с
* Ակադեմիկոս Արտաշես Լիպարիտի Շահինյան.- Երևան, Գիտություն, 2006, 362 էջ
* Համառոտ տարեկան հաշվետվություն.- Երևան, ՀՀ ԳԱԱ, 2005։

### Մամուլ

* Հոդվածների մատենագիտություն։

Ծանոթագրություններ
------------------

1. 1 2
2. ↑  «ՀՀ գիտությունների ազգային ակադեմիայի իսկական անդամներ»։ Վերցված է 2023 թ․ հունիսի 16
3. ↑  Հայաստանի Հանրապետության պատվավոր կոչումներ շնորհելու մասին
4. ↑  *Ով ով է. Հայեր. Կենսագրական հանրագիտարան, հատոր երկրորդ, Երևան, 2007*
5. ↑  «ՀՀ ԳԱԱ հիմնարար գիտական գրադարանի էլ․ քարտարան- Արամ Շահինյան»։ Վերցված է 2023 թ․ հունիսի 16
6. ↑  «ՀՀ ԳԱԱ ակադեմիկոսների կենսամատենագիտություններ»։ Վերցված է 2023 թ․ հունիսի 8

Արտաքին հղումներ
----------------

* Արամ Արտաշեսի Շահինյան
* Արամ Շահինյան (Ակադեմիկոս)

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | ՀՀ ԳԱԱ |
|  |
| Չափորոշչային վերահսկողություն | ՀԳՀԳ: 11493 |

 |
**Ամասիայի աղբյուր N1**, ջրաերկրաբանական բնության հուշարձան Հայաստանի Հանրապետությունում։ Բնության հուշարձանը գտնվում է Հայաստանի Հանրապետության Շիրակի մարզում, Ամասիա գյուղից 1.5 կմ հարավ-արևմուտք, Ախուրյան գետի կիրճի ձախ ափին, ծովի մակարադակից 1735 մ բարձրության վրա։ Այն գրանցված է Հայաստանի Հանրապետության Բնապահպանության նախարարության բնության պետական հուշարձանների ցանկում։ Բնության պետական հուշարձանների ցանկում ներառվել է 2008 թվականի օգոստոսի 14-ին ընդունված «Հայաստանի Հանրապետության բնության հուշարձանների ցանկը հաստատելու մասին» ՀՀ Կառավարության որոշման համաձայն։

Տես նաև
-------

* Հայաստանի բնության հատուկ պահպանվող տարածքներ
* Բնության պետական հուշարձաններից ցանկը Վիքին սիրում է Երկիրը հուշարձանների ցանկում

Ծանոթագրություններ
------------------

1. ↑  «Հայաստանի Հանրապետության բնության հուշարձանների ցանկը հաստատելու մասին»։ *www.arlis.am*։ 14 oգոստոսի 2008 թվական։ Վերցված է 2015 թ․ նոյեմբերի 30
2. ↑  «Հայաստանի Հանրապետության բնապահպանության նախարարություն, Բնության հուշարձանների ցանկ»։ *www.mnp.am*։ Վերցված է 2015 թ․ նոյեմբերի 30
**Արայիկ Կարենի Համբարձումով** (օգոստոսի 22, 1983(1983-08-22), Տաշքենդ, Ուզբեկական ԽՍՀ, ԽՍՀՄ), ռուս բռնցքամարտիկ, կիսաթեթև քաշային կարգի ներկայացուցիչ, «Ռուսաստանի միջազգային կարգի սպորտի վարպետ»։ 2000 թվականի երկրորդ կեսին հանդես է եկել Ռուսաստանի բռնցքամարտի հավաքականում, Եվրոպայի առաջնության արծաթե մեդալակիր, Ռուսաստանի չեմպիոն, համառուսաստանյան և միջազգային նշանակության մրցաշարերի հաղթող և մրցանակակիր։ Մրցումներում ներկայացնում էր Ստավրոպոլի երկրամասը և «Դինամո» մարզական ընկերությունը։

Կենսագրություն
--------------

Արայիկ Համբարձումովը ծնվել է 1986 թվականի օգոստոսի 22-ին Ուզբեկստանի Տաշքենդ քաղաքում, հետագայում մշտական բնակության է տեղափոխվել Ստավրոպոլի երկրամասի Պյատիգորսկ քաղաք։ Ավարտել է Հյուսիսկովկասյան պետական տեխնիկական համալսարանը (այժմ՝ Հյուսիսկովկասյան դաշնային համալսարան)։

Ակտիվորեն բռնցքամարտով զբաղվել սկսել է տասնչորս տարեկանում մարզիչ Վ. Ֆ. Ակատովի ղեկավարությամբ, ավելի ուշ եղել է Ռուսաստանի վաստակավոր մարզիչներ Վալերի Վասիլևիչ Էնտալցևի և Էդուարդ Աբրամովիչ Ջագրաևի սանը։ Մրցումներում ներկայացնում էր Պյատիգորսկ քաղաքի «Դինամո» մարզական ընկերությունը։

Հայտնի է դարձել 2006 թվականին, առաջին անգամ մասնակցելով Ալմաթիում կայացած ուսանողների աշխարհի առաջնությունում՝ նվաճելով արծաթե մեդալ։

Իր մարզական կարիերայում ամենամեծ հաջողությանը Համբարձումովը հասավ 2008 թվականի մրցաշրջանում, երբ Կալինինգրադում Ռուսաստանի առաջնությունում կիսաթեթև քաշային կարգում հաղթանակ տարավ։ Հաջող ելույթների շարքի շնորհիվ ընդգրկվել է Ռուսաստանի ազգային հավաքականի հիմնական կազմում և Լիվերպուլի Եվրոպայի առաջնությունում երկրի պատիվը պաշտպանելու իրավունք է ստացել՝ կարողացել է հասնել եզրափակիչ և նվաճել արծաթե արժանապատվության պարգևը (վճռորոշ գոտեմարտում 1:7 հաշվով պարտվել է տիտղոսակիր ուկրաինացի բռնցքամարտիկ Վասիլի Լոմաչենկոյին)։ Այդ նվաճման համար արժանացել է «Ռուսաստանի միջազգային կարգի սպորտի վարպետ» պատվավոր կոչմանը։

Ակտիվ բռնցքամարտով էր զբաղվում ընդհուպ մինչև 2014 թվականը, պարբերաբար մասնակցում էր Ռուսաստանի ազգային առաջնությունների ստուգարքին, սակայն մեդալակիրների թվում այլևս ոչ մի անգամ հայտնվել չկարողացավ։

Ծանոթագրություններ
------------------

1. ↑  Araik Ambartsumov – the Russian boxer
2. ↑  «Сборная Россия впервые за много лет не смогла занять первую строчку общекомандного зачета чемпионатов Европы»։ Спортсправка։ 2008-11-16։ Վերցված է 2017-07-14

Արտաքին հղումներ
----------------

* Амбарцумов Араик Каренович — страница на сайте «Спортивная Россия»
* Амбарцумов Араик Каренович Archived 2019-03-31 at the Wayback Machine. — биографическая справка на сайте СКФО
Bessemerstraße՝ ակումբի նախկին տեղանքը։
**KitKatClub**, գիշերային ակումբ Բեռլինում, որը բացվել է 1994 թվականի մարտին պոռնոգրաֆիկ ֆիլմեր ստեղծող ավստրիացի Սիմոն Թաուրի և նրա զուգընկերոջ՝ Քրիսթեն Քրյուգենի կողմից։

Ընդհանուր
---------

KitKatClub-ը գրավում է հաճախորդներ ամբողջ Եվրոպայից և ընդհանրապես ամբողջ աշխարհից իր երաժշտական կատարումների ընտրության (տեխնո և տրանս) և սեռականությամբ չկաշկանդված երեկույթների շնորհիվ։ Ակումբի կարգախոսն է՝ «Արա այն, ինչ ուզում ես, միայն շարունակիր շփվել»։

Հյուրերին թույլատրվում է բաց սեռական հարաբերությունների մեջ մտնել հենց տեղում։ Շատ խիստ դրես կոդը պետք է պահպանել, որպեսզի հնարավոր լինի մտնել ակումբ (հաճախ այն ստուգում է հենց Քրիսթենը)։ Դրես կոդը կարող է լինել ֆետիշ, լատեքս, կաշվե, գրգռիչ շորեր և գլամուր։ Ակումբի տարածքը ներառում է եռահարկ պարահրապարակ, իսկ դրսում՝ լողավազան։ Այն զարդարված է ուլտրամանուշակագույն լույսով և գույնզգույն նկարներով, որոնք նկարել է Բեռլինում ապրող նկարիչ Դեն Թրաումերը։

Վերջին տարիներին KitKatClub-ն ավելի է «զսպվել». երաժշտություն ունկընդրելը և պարելը հյուրերի համար հիմա ավելի կարևոր են, քան սեռական հարաբերությունները իրենց զուգընկերների հետ։

Հյուրերը միայն հետերոսեքսուալները չեն։ Բազմաթիվ նույնասեռական տղամարդիկ անցկացնում են իրենց հանգստյան օրերն այստեղ՝ «ՔիթՔաթ» ակումբը մյուս ակումբների համեմատությամբ դարձնելով ավելի բազմազան։

Տարիների ընթացքում KitKatClub-ը դարձել է Բեռլինի հայտնի հաստատություններից մեկը[*փա՞ստ*]: 2001 թվականին ակումբի տարածք են մուտք գործում Դաշնային ոստիկանության ուժերը՝ պատճառաբանելով, որ «ակումբը մարդկանց հրավիրում է հանրային վայրերում բաց սեռական հարաբերություններով զբաղվելու», որը նախքան Երկրորդ համաշխարհային պատերազմի սանձազերծումը քրեական հանցագործություն էր։

Ակումբն այսօր (Brückenstraße-ում)
1994 թվականից ի վեր ակումբի գտնվելու վայրը չորս անգամ տեղափոխվել է։ Այն բացվել էր Քրոյցբերգ թաղամասի Glogauer փողոցում։ 1999 թվականին այն տեղափոխվել էր գիշերային բեռլինյան կյանքի ամենամեծ թաղամասերից մեկը՝ Նոլենդորֆպլաց։ 2001 թվականին այն տեղափոխվել է Շյոնեբերգ թաղամաս՝ Bessemer փողոց։ 2007 թվականի հուլիսի սկզբներին այն տեղափոխվել է Միթթ թաղամասի SageClub ակումբ՝ Tresor ակումբին մոտ։ Ներկայումս այս երկու ակումբները իրար շատ մոտ են գտնվում, որը Բեռլինի ակումբային բիզնեսի համար ուշագրավ է։

Երբ 1994 թվականին KitKat-ը բացեց իր դռները, ակումբի հնչեցված երաժշտությունը հիմնականում դասական տրանս երաժշտությունն էր՝ գոա տրանս երաժշտության հետ մեկտեղմամբ։ Տարիների ընթացքում ակումբի սեփականատերները էլեկտրոնային երաժշտությանն ավելի մեծ տեղ են հատկացրել։ Որոշ հյուրեր այստեղ զարգացած երաժշտությանն անվանել են «KittySound»:

Ծանոթագրություններ
------------------

1. ↑  «Berlin clubs - the ten most famous and notorious» (անգլերեն)։ 2017-02-03։ Վերցված է 2018-11-13

Արտաքին հղումներ
----------------

* (անգլերեն) KitKatClub's official website
* (անգլերեն) KitKatClub DVD booklet (English/Deutsch – PDF) Archived 2019-10-29 at the Wayback Machine. 1994–2005 – History of the KitKatClub by Kirsten.
* (անգլերեն) KitKatClub@Myspace
* (գերմ.) KitKat-photo gallery – Opening @ sageclub July 2007
* Archived 2020-05-21 at the Wayback Machine.

|  |  |  |
| --- | --- | --- |
| 

|  |  |
| --- | --- |
|  ⛭   Սոցիալական ցանցերում | MySpace |

 |
Լեսբիան և իր ճնճղուկը (Կատուլլուս 2)
**Կատուլլուս 85**, հռոմեացի բանաստեղծ Կատուլլուսի երկտողանոց հայտնի բանաստեղծությունը, որը նվիրված է Լեսբիա անունով մի կնոջ։ Լեսբիան Կատուլլուսի կողմից գրված 25 բանաստեղծության առարկան է, որտեղ հեղինակը գրում է սիրո (Կատուլլուս 5, Կատուլլուս 7), տխրության, հիասթափության (Կատուլլուս 72) և դառը սարկազմի մասին (Կատուլլուս 8), որոնք վկայում են բանաստեղծի ունեցած ոչ կայուն հարաբերությունները։

Ōdī et amō. Quārē id faciam fortasse requīris.  

Nesciō, sed fierī sentiō et excrucior.

Ես ատում եմ և սիրում եմ։ Ինչո՞ւ, հնարավոր է հարցնես։  

Ես չգիտեմ, բայց ես դա զգում եմ, և ես տառապում եմ։

Զգացմունքների հակասությունը բնութագրող այս բանաստեղծությունը հայտնի է իր հզոր և սեղմ լինելով։ Որպես լատինական թևավոր արտահայտություն՝ այն հաճախ ասում են կրճատ, օգտագործելով միայն առաջին և վերջին բառերը. «Odi et amo. Excrucior» - «Ես ատում և սիրում եմ։ Տառապում եմ»։

Այն էլեգիկ բանաստեղծական չափով գրված բանաստեղծություն է։

```
–  u  u /  –   –  /   –   u u / –   –  /  –  u  u /   – u
Ōd'et a / mō. Quā / r'id faci / am for / tasse re / quīris.
 
 – u u  /  –  u u /  – /  –   u  u  / –   u  u  / –
Nesciō, / sed fie / rī / sen ti' et / ex cru ci / or.
```

Ծանոթագրություն
---------------

1. 1 2  C. Valerius Catullus։ «Poem 85»։ *Carmina*։ Perseus Project։ Վերցված է փետրվարի 18, 2019  `|translator=` պարամետրը գոյություն չունի: Խորհուրդ է տրվում օգտագործել (`|others=`-ը) (օգնություն)
2. ↑  Kitchell Kenneth F. Jr. Smith Sean (2006)։ *Catullus: A Legamus Transitional Reader*։ էջ xxix։ ISBN 978-0-86516-634-9։ Վերցված է April 17, 2006
**Opel Astra** (o.pəl ɑːstra), 1991 թվականից ի վեր Գերմանական Adam Opel AG-ի կողմից մշակված և արտադրված կոմպակտ մեքենա է։ Astra-ն (լատիներեն` «աստղ») իր արտադրանքը սկսել է 1962 թվականից և դասվել է Opel Kadett-ի մոդելների շարքին։

Opel Astra-ն արտադրվում է Գերմանական Vauxhall ընկերության կողմից։ Մեծ Բրիտանիայում նույնպես գոյություն ունի Vauxhall Astra ընկերություն, որը իր ապրանքանիշը չի արտահանում։ Գերմանիան իր արտադրանքը արտահանում է Չինաստան, Լատինական Ամերիկայի երկրներ և շատ այլ վայրեր։ Մինչև 2009 թվականը Ամերիկյան և Կանադական շուկաների համար ավտոմեքենան արտադրվել է Saturn Astra ընկերության կողմից։ 2009 թվականին General Motors-ը չեղյալ հայտարարեց Saturn Astra ապրանքանիշը, որով մեքենան այլևս չարտահանվեց Ավստրալիական շուկա։ 2012 թվականինին մեքենան սկսեց արտահանվել Ավստրալիական շուկա` Opel Astra բրենդով, սակայն մեկ տարի անց Opel Astra բրենդի վաճառքը դադարեցվեց։ 2015 թվականին սկսվեց Holden Astra ապրանքանիշի վաճառքը։ Chevrolet Vectra-ն (Astra H) արտադրվել է Լատինական Ամերիկայի համար, որը հետագայում փոխարինվել է Chevrolet Cruze-ի կողմից։

Անվան ծագում
------------

Astra անունը ծագել է Vauxhall-ում, որը արտադրում և վաճառում է Opel Kadett D (1979-1984) և Opel Kadett E (1984-1991) ավտոմեքենաները` որպես Vauxhall Astra: Հետագայում 1980-ականների սկզբին և 1990-ականների սկզբին GM Europe-ն ստանդարտացրեց մոդելի անվանացուցակը, որով բոլոր մեքենաների անունները սկսեցին ավարտվել «ա» տառով, ինչը հանգեցրեց այն փաստին, որ մոդելները ունեցան նույն անունները։

Opel Astra F
------------

1991 թվականին Ֆրանկֆուրտի ավտոսրահում Opel-ը ցույց տվեց իր նոր Astra F մոդելը։

Ծանոթագրություններ
------------------

1. ↑  «Opel to launch in Australia»։ carsguide.com.au։ Վերցված է 2011 թ․ մայիսի 22
2. 1 2  «Opel abandons Australian arm after less than a year after poor sales»։ Dailytelegraph.com.au։ Վերցված է 2013 թ․ դեկտեմբերի 27
3. ↑  «Opel to Build Vehicles for Holden in Australia and New Zealand»։ *media.gm.com*։ Վերցված է 2015 թ․ հուլիսի 14
4. ↑  Carscoop Carscoop։ «Holden to Bring Astra VXR, Cascada and Insignia VXR to Australia and New Zealand»։ *Carscoops*։ Վերցված է 2015 թ․ հուլիսի 14
Անվան այլ կիրառումների համար տե՛ս՝ Այլ կերպ (այլ կիրառումներ)

**«Այլ կերպ»,** սեղանի խաղ ինտելեկտուալ բառախաղ ժանրով՝ չորս և ավելի մարդկանց համար։ Ստեղծվել է Երևանում, Հայաստանում Սոֆյա Խաչատրյանի, Անահիտ Հակոբյանի և Էլինա Մելիքյանի կողմից 2014 թվականին։ Խաղի գաղափարը նման է «Շլյապա» («Գլխարկ») խաղի գաղափարին, քանի որ նրանց նպատակն է բացատրել թիմակիցներին քարտի վրա գրված բառերը, որպեսզի նրանք գուշակեն։

2015 թվականի մայիսից կազմակերպվում են թիմային մրցույթներ։ ՀՀ Լեզվի պետական տեսչությունը պաշտոնապես իր հավանությունն է հայտնել խաղում օգտագործվող հայերեն լեզվի բառապաշարին։ Որպես հայերենի իմացությունը խթանող օժանդակ նյութ՝ խաղը պաշտոնապես հավանության է արժանացել նաև ՀՀ Կրթության ազգային ինստիտուտի կողմից։

Խաղի կանոնները
--------------

Թիմից մեկը քաշում է քարտը և իր թիմակիցներին բացատրում քարտի վրա գրված 7 բառերը՝ չօգտագործելով նույնարմատ բառեր և այդ բառի թարգմանությունն այլ լեզուներով։ Յուրաքանչյուր գուշակած բառը 1 միավոր է։ Բացատրելիս քարտի վրա գրված բառերի հերթականությունը պահպանելը պարտադիր չէ։ Առաջադրանքը կատարելու համար տրվում է 1 րոպե, որը հաշվվում է խաղին կից ավազե ժամացույցի միջոցով։ Եթե քարտի բոլոր 7 բառերը գուշակել են, իսկ ժամանակը դեռ չի սպառվել, մասնակիցն իրավունք ունի վերցնել հաջորդ քարտը։ Հակառակորդ թիմից որևէ մեկը իրավունք ունի հետևել, որպեսզի բացատրողը պահպանի բոլոր կանոնները։ Որևէ խախտում անելու դեպքում թիմը կորցնում է մեկ միավոր։

Ծանոթագրություններ
------------------

1. 1 2  Քրիստինե Մարտիրոսյան (2015 թ․ մայիսի 15)։ ««Այլ կերպ». այս խաղը կարճ ժամանակում հասցրել է մեծ աղմուկ բարձրացնել»։ 168.am։ Վերցված է 2015 թ․ հոկտեմբերի 13
2. ↑  ««Այլ կերպ». խաղում ենք հայերեն»։ gazeta.am։ 2015 թ․ փետրվարի 4։ Վերցված է 2015 թ․ հոկտեմբերի 13 (չաշխատող հղում)
3. ↑  ««Այլ կերպ». կանոններ»։ aylkerp team։ Վերցված է 2016 թ․ դեկտեմբերի 13